De Havilland DH 91 Albatross

For det militære sjøflyet Albatross: se Grumman HU-16 Albatross

de Havilland  DH.91 Albatross var et fire-motors britisk transportfly for transatlantiske  postruter fra 1930-tallet. Det ble bygget syv av disse i 1938-1939.

Konstruksjon og utvikling
DH.91 ble tegnet i  1936 av de Havillands sjefkonstruktør A. E. Hagg etter det britiske luftfartsministeriums spesifikasjon for et transatlantisk postfly.

Flyet var bemerkelsesverdig for sin konstruksjon av balsafinér, samme konstruksjonsmetode som ble allment kjent da den senere ble brukt i byggingen av de Havilland Mosquito, bombeflyet fra andre verdenskrig. Den første  Albatross (G-AEVV) fløy den 20. mai 1937. Den andre prototypen brakk i to under belastningstester, men ble bygget opp igjen. Den første prototypen ble brukt av Imperial Airways.

Selv om den var ment som et postfly, kunne den frakte 22 passasjerer. Eneste forandring var ekstra vinduer og en annen type flaps. Fem av disse ble bygget etter bestilling og levert i 1938/1939.

Flyet i bruk
Første flyet som ble levert til Imperial Airways var et 22-passasjerers DH.91 (G-AFDI, Frobisher) i oktober 1938. De fem passasjerflyene ble brukt på ruter fra Croydon til Paris,Brussel og Zürich. Etter testflyvning med de to prototyper ble disse levert til Imperial Airways og brukt til langdistanse post-ruter.

Ved utbruddet av andre verdenskrig anså Royal Air Force at flyene med sin lange rekkevidde og fart var velegnet for en kurér-rute mellom Storbritannia og Island, og de to postflyene ble overført til en squadron i RAF i september 1940. Begge havarerte under landing i Reykjavík, den ene (Faraday) i 1941, den andre (G-AEVW, Franklin) i 1942.

De fem passasjerflyene ble brukt av Imperial Airways (senere BOAC) på ruter Bristol-Lisboa og Bristol-Shannon.

Et fly (Frobisher) ble ødelagt under et tysk flyangrep mot Bristol i 1940, og to havarerte under landing, den ene (G-AFDL)Fingal) i 1940  ved Pucklechurch nær Bristol og den andre  (G-AFDK, Fortuna) i 1943 på Shannon. Med bare to tilbake ble begge hugget opp (G-AFDJ, Falcon) og (G-AFDM, Fiona) i september 1943.

Operatører

 British Overseas Airways Corporation
 Imperial Airways
 Royal Air Force

 Spesifikasjoner (DH.91) 
Besetning = 4 (pilot, copilot, radiooperatør og stuert)
Kapasitet = 22 passasjerer
Lengde = 21,8 m
Vingespenn = 32,0 m
Høyde = 6,8 m
Vingeareal =100,15 m²
Vekt uten last = 9 630 kg
Vekt, lastet = 13 380 kg
Max take-off vekt =
Motor = 4 x de Havilland Gipsy Twelve 12 sylindret inverted V stempelmotor
Ytelse = 525 HK hver
Max fart = 362 km/t
Marsjfart = 338 km/t
Rekkevidde =  1 675 km
Marsjhøyde = 5 455 m
Stigningsevene = 3,5 m/s

 Litteratur 
 Kopenhagen, Wolfgang (editor) (1987). Das große Flugzeug-Typenbuch. Transpress. ISBN 3-344-00162-0.
 Jackson, A. J. (1987). De Havilland aircraft since 1909. Naval Institute Press. ISBN 0-87021-896-4.
 Jackson, A. J. (1973). British Civil Aircraft since 1919, Volume 2'' (2nd ed.). Putnam. ISBN 0-370-10010-7.
 Moss, Peter W. (September 1964). "The de Havilland D.H.91 Albatross". Air Pictorial. Vol. 26 no. 9. pp. 292–294.

Eksterne lenker
 Mer om flyet med foto

Kategori:De Havilland-luftfartøy
Kategori:Passasjerfly
Kategori:Firemotors propelldrevne luftfartøy
Kategori:Fly fra andre verdenskrig